b'\n_START_ARTICLE_\nLohjan tasoristeysturma 1944\n_START_PARAGRAPH_\nLohjan tasoristeysturma tapahtui 9. toukokuuta 1944 Lohjan rautatieaseman luona kun juna t\xc3\xb6rm\xc3\xa4si tasoristeyksess\xc3\xa4 Lohjan aseman ja Virkkalan v\xc3\xa4lill\xc3\xa4 liikenn\xc3\xb6ineeseen valtion rautateiden linja-autoon. Onnettomuudessa kuoli viisi henkil\xc3\xb6\xc3\xa4 ja viisi loukkaantui pahoin._NEWLINE_Linja-auto oli ylitt\xc3\xa4m\xc3\xa4ss\xc3\xa4 rataa aamulla kello 8:40 tienoilla kun aseman ohittanut ylim\xc3\xa4\xc3\xa4r\xc3\xa4inen juna t\xc3\xb6rm\xc3\xa4si auton kylkeen raahaten sit\xc3\xa4 sitten mukanaan 180 metrin matkan. Linja-auto ruhjoutui t\xc3\xb6rm\xc3\xa4yksess\xc3\xa4 muodottomaksi ja sen matkustajista nelj\xc3\xa4 kuoli v\xc3\xa4litt\xc3\xb6m\xc3\xa4sti ja kuusi toimitettiin loukkaantuneina Lohjan sairaalaan jossa yksi heist\xc3\xa4 kuoli vammoihinsa. Linja-auton kuljettaja loukkaantyi liev\xc3\xa4sti.'